ГОДИШЊИ ПЛАН ПО МЕСЕЦИМА

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Ред.бр. | Предмeтна  област | Месец | | | | | | | | | | Укупно |
|  | | IX | X | XI | XII | I | II | III | IV | V | VI |  |
| 1. | Књижевност | 6 | 6 | 6 | 6 | 3 | 3 | 6 | 6 | 6 | 6 | 54 |
| 2. | Језик | 6 | 6 | 6 | 6 | 2 | 2 | 6 | 6 | 6 | 6 | 52 |
| 3. | Језичка култура | 4 | 5 | 4 | 4 | 2 | 2 | 6 | 6 | 6 | 6 | 52 |
| Укупно | | 16 | 17 | 16 | 16 | 7 | 7 | 17 | 16 | 16 | 16 | 144 |

Током овог разреда остварују се следећи исходи и стандарди.

**ИСХОДИ:**

КЊИЖЕВНОСТ

По завршетку разреда ученик ће бити у стању да:

* повеже књижевне термине и појмове обрађиване у претходним разредима са новим делима која чита;
* чита са разумевањем; парафразира прочитано и описује свој доживљај различитих врста књижевних дела и научно-популарних текстова;
* одреди род књижевног дела и књижевну врсту;
* прави разлику између дела лирског, епског и драмског карактера;
* разликује ауторску приповетку од романа;
* анализира структуру лирске песме (строфа, стих, рима);
* уочава основне елементе структуре књижевноуметничког дела: тема, мотив; радња, време и место радње;
* разликује заплет и расплет као етапе драмске радње;
* разликује појам песника и појам лирског субјекта; појам приповедача у односу на писца;
* разликује облике казивања;
* увиђа звучне, визуелне, тактилне, олфакторне елементе песничке слике;
* анализира узрочно-последичне односе у тексту и вреднује истакнуте идеје које текст нуди;
* анализира поступке ликова у књижевноуметничком делу, служећи се аргументима из текста;
* уочава хумор у књижевном делу;
* разликује хумористички и дитирамбски тон од елегичног тона;
* илуструје веровања, обичаје, начин живота и догађаје у прошлости описане у књижевним делима;
* уважава националне вредности и негује културноисторијску баштину;
* препоручи књижевно дело уз кратко образложење;

упореди књижевно и филмско дело, позоришну представу и драмски текст;

ЈЕЗИК

* повеже граматичке појмове обрађене у претходним разредима са новим наставним садржајима;
* препозна делове речи у вези са њиховим грађењем;
* разликује гласове српског језика по звучности и месту изговора;
* разликује врсте гласовних прмена у једноставним примерима и примењује књижевнојезичку норму;
* одреди врсте и подврсте заменица, као и њихов облик;
* препознаје глаголска времена и употребљава их у складу са нормом;
* разликује реченице по комуникативној функцији;
* доследно примењује правописну норму;

користи правопис (школско издање); разликује дуги и кратки акценат у изговореној речи;

ЈЕЗИЧКА КУЛТУРА

* употребљава различите облике усменог и писменог изражавања: препричавање различитих типова текстова, без сажимања и са сажимањем, причање (о догађајима и доживљајима) и описивање;
* разликује и гради аугментативе и деминутиве;
* саставља обавештење, вест и кратак извештај;
* разуме основна значења књижевног и неуметничког текста;
* проналази, повезује и тумачи експлицитно и имлицитно садржане информације у краћем, једноставнијем књижевном и неуметничком тексту;
* драматизује одломак одабраног књижевноуметничког текста;
* говори јасно, поштујући стандарднојезичку норму; изражајно чита обрађене књижевне текстове.

**СТАНДАРДИ:**

1. ВЕШТИНА ЧИТАЊА И РАЗУМЕВАЊЕ ПРОЧИТАНОГ

ОСНОВНИ НИВО; На овом нивоу ученик:

CJ.1.1.1. разуме текст (ћирилични и латинични) који чита наглас и у себи  
CJ.1.1.2. разликује уметнички и неуметнички текст; уме да одреди сврху текста: дескрипција (описивање), нарација (приповедање)  
CJ.1.1.4. разликује основне делове текста и књиге (наслов, наднаслов, поднаслов, основни текст, поглавље, пасус, фуснота, садржај, предговор, поговор); препознаје цитат; служи се садржајем да би пронашао одређени део текста  
CJ.1.1.5. проналази и издваја основне информације из текста према датим критеријумима  
CJ.1.1.6. рaзликује у тексту битно од небитног, главно од споредног  
CJ.1.1.7. повезује информације и идеје изнете у тексту, уочава јасно исказане односе (временски след, средство – циљ, узрок – последица и сл.) и извoди закључак заснован на једноставнијем тексту

СРЕДЊИ НИВО; На овом нивоу ученик:

CJ.2.1.1. чита текст користећи различите стратегије читања: „летимично читање“ (ради брзог налажења одређених информација); читање „с оловком у руци“ (ради учења, ради извршавања различитих задатака, ради решавања проблема); читање ради уживања  
CJ.2.1.5. проналази, издваја и упоређује информације из два краћа текста или више њих (према датим критеријумима)  
CJ.2.1.6. разликује чињеницу од коментара, објективност од пристрасности и пропаганде на једноставним примерима

НАПРЕДНИ НИВО; На овом нивоу ученик:

CJ.3.1.2. издваја кључне речи и резимира текст  
CJ.3.1.3. издваја из текста аргументе у прилог некој тези (ставу) или аргументе против ње; изводи закључке засноване на сложенијем тексту

2. ПИСАНО ИЗРАЖАВАЊЕ

ОСНОВНИ НИВО; На овом нивоу ученик:

CJ.1.2.1. зна и користи оба писма (ћирилицу и латиницу)  
CJ.1.2.2. саставља разумљиву, граматички исправну реченицу  
CJ.1.2.3. саставља једноставан наративни и дескриптивни текст и уме да га организује у смисаоне целине (уводни, средишњи и завршни део текста)  
CJ.1.2.4. уме да преприча текст  
CJ.1.2.6. влада основним жанровима писане комуникације: саставља писмо; попуњава различите обрасце и формуларе с којима се сусреће у школи и свакодневном животу  
CJ.1.2.7. зна да се служи Правописом (школским издањем)  
CJ.1.2.8. примењује правописну норму (из сваке правописне области) у једноставним примерима  
CJ.1.2.9. има изграђену језичку толеранцију и негативан став према језику дискриминације и говору мржње

СРЕДЊИ НИВО; На овом нивоу ученик:

CJ.2.2.1. саставља наративни и дескриптивни текст, који је јединствен, кохерентан и унутар себе повезан  
CJ.2.2.2. саставља вест,извештај  
CJ.2.2.3. пише резиме краћег и/или једноставнијег текста  
CJ.2.2.4. зна основне особине говорног и писаног језика  
CJ.2.2.5. зна правописну норму и примењује је у већини случајева

НАПРЕДНИ НИВО; На овом нивоу ученик:

CJ.3.2.1. организује текст у логичне и правилно распоређене пасусе; одређује прикладан наслов тексту и поднаслове деловима текста  
CJ.3.2.3. пише приказ (књиге, филма, позоришне представе и сл.), репортажу и расправу  
CJ.3.2.4. пише резиме дужег и/или сложенијег текста  
CJ.3.2.5. зна и доследно примењује правописну норму

3. ГРАМАТИКА, ЛЕКСИКА, НАРОДНИ И КЊИЖЕВНИ ЈЕЗИК

ГРАМАТИКА

ОСНОВНИ НИВО; На овом нивоу ученик:

CJ.1.3.1. зна особине и врсте гласова; дели реч на слогове у једноставнијим примерима; примењује књижевнојезичку норму у вези са гласовним променама  
CJ.1.3.2. уочава разлику између књижевне и некњижевне акцентуације  
CJ.1.3.3. одређује место реченичног акцента у једноставним примерима  
CJ.1.3.4. препознаје врсте речи; зна основне граматичке категорије променљивих речи; примењује књижевнојезичку норму у вези с облицима речи  
CJ.1.3.5. разликује просте речи од твореница; препознаје корен речи; гради реч према задатом значењу на основу постојећих творбених модела  
CJ.1.3.6. препознаје синтаксичке јединице (реч, синтагму, предикатску реченицу и комуникативну реченицу)  
CJ.1.3.7. разликује основне врсте независних реченица (обавештајне, упитне, заповедне)  
CJ.1.3.8. одређује реченичне и синтагматске чланове у типичним (школским) примерима  
CJ.1.3.9. правилно употребљава падеже у реченици и синтагми  
CJ.1.3.10. правилно употребљава глаголске облике (осим имперфекта)

СРЕДЊИ НИВО; На овом нивоу ученик:

CJ.2.3.2. препознаје гласовне промене  
CJ.2.3.3. познаје врсте речи; препознаје подврсте речи; уме да одреди облик променљиве речи  
CJ.2.3.4. познаје основне начине грађења речи (извођење, слагање, комбинована творба, претварање)  
CJ.2.3.7. препознаје главна значења падежа у синтагми и реченици  
CJ.2.3.8. препознаје главна значења и функције глаголских облика

НАПРЕДНИ НИВО; На овом нивоу ученик:

CJ.3.3.1. дели реч на слогове у сложенијим случајевима  
CJ.3.3.2. познаје гласовне промене (уме да их препозна, објасни и именује)  
CJ.3.3.4. познаје подврсте речи; користи терминологију у вези са врстама и подврстама речи и њиховим граматичким категоријама  
CJ.3.3.6. познаје главна значења падежа и главна значења глаголских облика (уме да их објасни и зна терминологију у вези с њима)

ЛЕКСИКА

ОСНОВНИ НИВО; На овом нивоу ученик:

CJ.1.3.12. познаје основне лексичке појаве: једнозначност и вишезначност речи; основне лексичке односе: синонимију, антонимију, хомонимију; метафору као лексички механизам  
CJ.1.3.13. препознаје различита значења вишезначних речи које се употребљавају у контексту свакодневне комуникације (у кући, школи и сл.)  
CJ.1.3.14. зна значења речи и фразеологизама који се употребљавају у контексту свакодневне комуникације (у кући, школи и сл.), као и оних који се често јављају у школским текстовима (у уџбеницима, текстовима из лектире и сл.)  
CJ.1.3.15. одређује значења непознатих речи и израза на основу њиховог састава и/или контекста у коме су употребљени (једноставни случајеви)  
CJ.1.3.16. служи се речницима, приручницима и енциклопедијама

СРЕДЊИ НИВО; На овом нивоу ученик:

CJ.2.3.10. зна значења речи и фразеологизама који се јављају у школским текстовима (у уџбеницима, текстовима из лектире и сл.), као и литерарним и медијским текстовима намењеним младима, и правилно их употребљава  
CJ.2.3.11. одређује значења непознатих речи и израза на основу њиховог састава и/или контекста у коме су употребљени (сложенији примери)

НАПРЕДНИ НИВО; На овом нивоу ученик:

CJ.3.3.7. уме да одреди значења непознатих речи и израза на основу њиховог састава, контекста у коме су употребљени, или на основу њиховог порекла  
CJ.3.3.8. зна значења речи и фразеологизама у научнопопуларним текстовима, намењеним младима, и правилно их употребљава

НАРОДНИ И КЊИЖЕВНИ ЈЕЗИК

ОСНОВНИ НИВО; На овом нивоу ученик:

CJ.1.3.20. има позитиван став према дијалектима (свом и туђем)  
CJ.1.3.21. разуме важност књижевног језика за живот заједнице и за лични развој

4. КЊИЖЕВНОСТ

ОСНОВНИ НИВО; На овом нивоу ученик:

CJ.1.4.1. повезује наслове прочитаних књижевних дела (предвиђених програмима од V до VI разреда) са именима аутора тих дела  
CJ.1.4.2. разликује типове књижевног стваралаштва (усмена и ауторска књижевност)  
CJ.1.4.3. разликује основне књижевне родове: лирику, епику и драму  
CJ.1.4.4. препознаје врсте стиха (римовани и неримовани; осмерац и десетерац)  
CJ.1.4.5. препознаје различите облике казивања у књижевноуметничком тексту: нарација, дескрипција, дијалог и монолог  
CJ.1.4.6. препознаје постојање стилских фигура у књижевноуметничком тексту (епитет, поређење, ономатопеја)  
CJ.1.4.7. уочава битне елементе књижевноуметничког текста: мотив, тему, фабулу, време и место радње, лик...  
CJ.1.4.8. има изграђену потребу за читањем књижевноуметничких текстова и поштује национално, књижевно и уметничко наслеђе  
CJ.1.1.9. способан је за естетски доживљај уметничких дела

СРЕДЊИ НИВО; На овом нивоу ученик:

CJ.2.4.1. повезује дело из обавезне лектире са временом у којем је настало и са временом које се узима за оквир приповедања  
CJ.2.4.2. повезује наслов дела из обавезне лектире и род, врсту и лик из дела; препознаје род и врсту књижевноуметничког дела на основу одломака, ликова, карактеристичних ситуација  
CJ.2.4.4. разликује књижевнонаучне врсте: биографију, аутобиографију, дневник и путопис и научно-популарне текстове  
CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, контраст)  
CJ.2.4.6. одређује мотиве, идеје, композицију, форму, карактеристике лика (психолошке, социолошке, етичке) и њихову међусобну повезаност  
CJ.2.4.7. разликује облике казивања у књижевноуметничком тексту: приповедање, описивање, монолог/унутрашњи монолог, дијалог  
CJ.2.4.8. уочава разлику између препричавања и анализе дела  
CJ.2.4.9. уме да води дневник о прочитаним књигама

НАПРЕДНИ НИВО; На овом нивоу ученик:

CJ.3.4.1. наводи наслов дела, аутора, род и врсту на основу одломака, ликова карактеристичних тема и мотива  
CJ.3.4.2. издваја основне одлике књижевних родова и врста у конкретном тексту  
CJ.3.4.3. разликује аутора дела од лирског субјекта и приповедача у делу  
CJ.3.4.4. проналази и именује стилске фигуре; одређује функцију стилских фигура у тексту  
CJ.3.4.5. одређује и именује врсту стиха и строфе  
CJ.3.4.6. тумачи различите елементе књижевноуметничког дела позивајући се на само дело  
CJ.3.4.7. изражава свој став о конкретном делу и аргументовано га образлаже  
CJ.3.4.8. повезује књижевноуметничке текстове с другим текстовима који се обрађују у настави

НАПОМЕНА: Међупредметне компетенције се развијају кроз све наставне предмете, при чему сваки предмет даје свој допринос, чак и онда када директна повезаност није видљива на први поглед.

У српском језику, могуће је развијати следеће међупредметне компетенције:

* компетенција за учење;
* ком уникација;
* рад са подацима;
* дигитална компетенција;
* решавање проблема; сарадња;
* одговорно учешће у демократском друштву;
* естетичка компетенција.